विरोध: पार्कके आगे दुकानें बनाने पर मुखर हुए लोग
नगरपरिषद की हाउस मीटिंग में शहर के शहीद भगत सिंह पार्क के आगे दुकानों का निर्माण किए जाने का प्रस्ताव पारित किए जाने के खिलाफ विरोध के स्वर मुखरित होने लगे हैं। हालांकि हाउस मीटिंग के दौरान सभी मौजूद विपक्षी पार्षदों ने प्रस्ताव का डटकर विरोध किया था। कुछ विपक्षी पार्षद तो मीटिंग का बायकाट करने को भी आमादा हो गए थे। लेकिन इस प्रस्ताव पर जब वोटिंग कराई गई तो उसमें भाजपा पार्षदों का बहुमत होने से नप प्रशासन ने इस प्रस्ताव को पारित कर दिया था।
गुरुवार को शहीद भगत सिंह पार्क परिसर में शहीद भगत सिंह की विचारधारा से जुड़े शहरवासियों ने जगरूप सिंह चौबुर्जा की अध्यक्षता में आपातकालीन मीटिंग की। मीटिंग में निर्णय लिया गया कि शहीद भगत सिंह पार्क के आगे नप प्रशासन को किसी भी सूरत में दुकानों का निर्माण नहीं करने दिया जाएगा। मीटिंग में भाग लेने वालों ने सर्वसम्मति से प्रस्ताव पारित के जरिए नप और जिला प्रशासन को यह चेतावनी भी दे डाली की अगर नप प्रशासन ने शहीद भगत सिंह पार्क के आगे दुकानों का निर्माण कराया तो आंदोलन शुरू कर दिया जाएगा।
पार्क में हुई मीटिंग में हैप्पी बख्शी, टोनी सागू, भाल सिंह, देवीलाल, प्रदीप सचदेवा, संदीप, हरविंद्र सिंह, कृष्ण, मंगल गुंबर, बिंटू गुर्जर, विक्की सोनी, बलजीत सिंह, तरसेम सिंह, रमन सिंह, तिलक राज एडवोकेट, विक्रम, करन और सुल्तान आिद मौजूद थे।
शहीद भगत सिंह पार्क में दुकानें बनाए जाने के प्रस्ताव के विरोध में बैठक करते गणमान्य लोग।
hin_Deva hin_Deva hin_Deva awa_Deva hin_Deva